钦定古今图书集成/明伦汇编/氏族典/第319卷 > 《廖用贤尚友录》 > 丁潭
## 钦定古今图书集成/明伦汇编/氏族典/第319卷 > 《廖用贤尚友录》 > 丁潭

按《晋书丁潭传》，“潭字世康，会稽山阴人。初为郡功曹，
察孝廉，除郎中，稍迁丞相西阁祭酒，拜驸马都尉，奉
朝请，尚书祠部郎。时琅邪王裒始受封，遂为琅邪王
郎中令。会裒薨，潭上书求行终丧礼，诏使除服，心丧
三年。太兴三年，迁王导骠骑司马，出为广武将军、东
阳太守，以清洁见称。成帝践阼，以为散骑常侍。苏峻”
作乱，帝蒙尘于石头，唯潭及锺雅、刘超等随从，不离
帝侧。峻诛，以功赐爵永安伯。迁尚书，徙廷尉。康帝即
位，屡表乞骸骨，以光禄大夫还第。卒，谥曰简。子话，位
至散骑侍郎。